Shqipëri, rastet e reja me COVID19, niveli më i ulët i 8 javëve
Vetëm 4 të prekur të rinj në 24 orët e fundit. Në total 872 të infektuar. Rinisin aktivitetet qendrat tregtare, klinikat dentare dhe parukeritë. Nga java tjetër rifillojnë dhe ndërhyrjet kirurgjikale në spitalet rajonale dhe universitare
Në Shqipëri numri i rasteve të reja pozitiv ndaj Covid 19 ra sot në nivelin më të ulët të 8 javëve të fundit me vetëm 4 të prekur. Sipas zonjës Eugena Tomini e Institutit të Shëndetit Publik, rastet e reja janë rregjistruar në Tiranë, Kamëz dhe Shkodër. Ndërsa numri i përgjithshëm i personave të infektuar është 872, janë aktualisht vetëm 187 persona ende aktiv me Covid 19, pjesa dërrmuese në Tiranë dhe Krujë. Në rënie edhe numri i të shtruarve në spital. Deri sot në mesditë numëroheshin 28 pacientë, nga të cilët vetëm 3 në terapi intensive. Pjesa tjetër e të prekurve ndiqet nga mjeku i familjes në banesat e tyre. Duke nisur nga dita e sotme kanë hyrë në fuqi masa të tjera lehtësuese. Kanë rinisur ativitetin qendrat tregtare, klinikat dentare dhe parukeritë. 14 bashki të tjera i janë bashkuar zonave të gjelbërta, ndërsa vetëm 6 konsiderohen ende si zona të kuqe. Ndërkohë duke filluar nga java e ardhshme pritet të rifillojnë gradualisht operacionet e planifikuara, në spitalet rajonale dhe universitare. Gjatë një inspektimi në spitalin e ri të Kirurgjisë në QSUT, Ministrja e Shëndetësisë, Ogerta Manastirliu deklaroi se pas vlerësimit të situatës nga Komiteti Teknik i Ekspertëve, është vendosur rihapja graduale e sistemit shëndetësor. Ministrja e Shëndetësisë tha gjithashtu se po vlerësohet rikthimi në normalitet edhe i spitalit COVID2: "J”, tha Manastirliu.